September 01, 2022 | by Rev. Tikiko Lesuma
Editor's Note: There are several trainings for laity coming up! Find the best one for you below.
Sa koto saka edua nai tuvatuva ni Koniferedi me baleta na noda qaravi na i vavakoso Lotu.
O au ‘o nai Talatala Tikiko Lesuma, ka’u veiqaravi tiko ena tikotiko ni Lotu e Wesley UMC e Sacramento.
Ni mai vakayacori na veivosaki vakaivavakoso, e basika cake mai kina na vakanananu ni gadrevi me tuvani vakamatau nai tuvatuva ni Vuli vakalotu se “Christian Education.”
Sa mani nanumi ni rai vinaka me vakarautaki na veituberi ena noda vosa nai Taukei kei na Vosa Vakavalagi se “bilingual”
Ena loma ni noda Koniferedi ni California-Nevada, era sa vakadonui tiko me ra veituberi ‘o Nai Talatala Tevita Koroi, ka ra veiqaravi tiko mai San Rafael UMC.
Era sa vakadonuya tiko na Director ni leadership Development ni noda Koniferedi ‘o Dr. Mary Cheng me vakayacori na veituberi oqo ka ra vakarautaka na nodra vale-ni-volavola na “link” me da na “register“ kina.
Au sa veisureti raraba tiko yani vei Kemuni na weka ni Kalou, na Turaga kei na Marama na i tokani vakayalo ki na vuli lotu ni veiqaravi se “Christian Education” me baleti ira ka ra uqeti me ra yavutaki ena matai ni vakatagede ni veituberi Sa i koya na “Basic lay servant ministry course ka na veituberi tiko kina ena vosa vakaviti kei na Vosa vakavalagi “bilingual” ‘o nai Talatala Tevita Koroi.
Ena vakayacori tiko na vuli vakalotu oqo ena tikotiko ni Lotu e Wesley UMC ena rua na Siga Vakarauwai veitaravi, nai katini-ka-vitu ni Siga kei na karuasagavulu-ka-va ni Siga ni Vula ko Seviteba (17th, 24th of September) ka na tekivu tiko ena 9 na kaloko ena mataka ka cava ena 3 na kaloko ena yakavi (9am to 3pm).
Sa nuitaki ni da na “register” ka segata me da na tiko kina vakalewe levu ena rua Siga Vakarauwai veitaravi oya.
Sa kabi toka yani oqo na “address mi tikotiko ni Lotu e Wesley United Methodist Church, 5010 15th Ave Sacramento Ca 95820.
eng_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn